
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 102 

28 Απριλίου 2005 


ΠΕΡΙΕΧΟΜΕΝΑ 


ΣΥΜΒΑΣΕΙΣ 

Χρηματοδότηση του Ελληνικού Δημοσίου μεποσό μέχρι 
εκατόν τριάντα εκατομμυρίων Ευρώ (130.000.000 €) 
για πληρωμή προκαταβολών στους βαμβακοπαρα¬ 
γωγούς περιόδου 2004-2005, έναντι των οριστικών 
πληρωμών. 1 

ΑΠΟΦΑΣΕΙΣ 

Παροχή άδειας λειτουργίας στην Ανώνυμη Εταιρεία 
παροχής υπηρεσιών διαμεσολάβησης στη μεταφο¬ 
ρά κεφαλαίων «ΡΑΜΑΝΕΤ ΗΕΕΕΑ3 Α.Ε. ΥΠΗ¬ 
ΡΕΣΙΕΣ ΕΠΙΚΑΙΡΗΣ ΟΙΚΟΝΟΜΙΚΗΣ ΠΛΗΡΟΦΟ¬ 
ΡΗΣΗΣ». 2 


ΣΥΜΒΑΣΕΙΣ 

Ο) 

Χρηματοδότηση του Ελληνικού Δημοσίου με ποσό μέχρι 
εκατόν τριάντα εκατομμυρίων Ευρώ (130.000.000 €) 
για πληρωμή προκαταβολών στους βαμβακοπαραγω¬ 
γούς περιόδου 2004-2005, έναντι των οριστικών πλη¬ 
ρωμών. 

Στην Αθήνα σήμερα την 20 Απριλίου 2005 μεταξύ: 
α) Του Ελληνικού Δημοσίου, που εκπροσωπείται, στην 
προκειμένη περίπτωση, από τον Υπουργό Αγροτικής Ανά¬ 
πτυξης και Τροφίμων Ευάγγελο Μπασιάκο και τον Υφυ¬ 
πουργό Οικονομίας και Οικονομικών Πέτρο Δούκα και 
β) Της Αγροτικής Τράπεζας της Ελλάδος Α.Ε που εκ¬ 
προσωπείται από το Διοικητή αυτής Δημήτριο Μηλιάκο, 
συμφωνούνται τα εξής: 

Άρθρο 1 ο 

Η Αγροτική Τράπεζα της Ελλάδος Α.Ε. μετά από αίτημα 
του Ελληνικού Δημοσίου, θα το χρηματοδοτήσει με ποσό 
μέχρι εκατόν τριάντα εκατομμυρίων Ευρώ (130.000.000 
€) για την πληρωμή προκαταβολών στους βαμβακοπαρα¬ 
γωγούς περιόδου 2004-2005. 

Άρθρο 2ο 

Ο Υπουργός Αγροτικής Ανάπτυξης και Τροφίμων και ο 


Υφυπουργός Οικονομίας και Οικονομικών, που εκπροσω¬ 
πούντο Ελληνικό Δημόσιο, δηλώνουν με την παρούσα ότι 
αποδέχονται για λογαριασμό του Ελληνικού Δημοσίου τη 
σύναψη σύμβασης χρηματοδότησης από την Αγροτική 
Τράπεζα της Ελλάδος Α.Ε. μεποσό μέχρι εκατόν τριάντα 
εκατομμύρια Ευρώ (130.000.000 €) και εξουσιοδοτούν 
την Αγροτική Τράπεζα της Ελλάδος Α.Ε. να διαθέσει το 
προϊόν αυτής, σύμφωνα με το παραπάνω άρθρο 1. 

Άρθρο 3ο 

Το προϊόν της χρηματοδότησης θα μεταφερθεί σε ειδι¬ 
κό λογαριασμό που θα ανοιχθεί στη Διεύθυνση Εργασιών 
Υποστήριξης της ΑΤΕ, με χρέωση του οποίου η Διεύθυν¬ 
ση Πληροφορικής θα προβαίνει στις σχετικές πληρωμές 
στους δικαιούχους. 

Οι πληρωμές των προκαταβολών θα γίνονται με εντο¬ 
λές του Υπουργείου Αγροτικής Ανάπτυξης και Τροφίμων 
- Διεύθυνση ΠΑΠ - Φυτών Μεγάλης Καλλιέργειας (πλη¬ 
ρωμές, εντολές, μαγνητικά αρχεία, παρακολούθηση), σε 
πίστωση των λογαριασμών που έχουν δηλωθεί από τους 
ίδιους τους παραγωγούς και η ανάληψη των ποσών αυ¬ 
τών θα γίνεται μετά την υποβολή υπεύθυνης δήλωσης - 
εξουσιοδότησης από αυτούς (ως συν/νο υπόδειγμα). Οι 
προκαταβολές αυτές θα επανεισπραχθούν από τους λο¬ 
γαριασμούς των παραγωγών, αμέσως μετά την πίστωση 
των λογαριασμών τους με τα οριστικώς δικαιούμενα πο¬ 
σά και θα μεταφερθούν στον ειδικό λογαριασμό της Τρά- 
πεζας, από τον οποίο εκταμιεύτηκαν. Οι πληρωμές των 
προκαταβολών θα γίνονται με αρχεία που θα σταλούν 
στην Τ ράπεζα από το Ελληνικό Δημόσιο και θα περιέχουν 
τις ίδιες ακριβώς εγγραφές και τα ίδια ποσά ανά εγγρα¬ 
φή με τα αρχεία των οριστικών πληρωμών. Η ακρίβεια 
των περιεχομένων των αρχείων διασφαλίζεται από το Ελ¬ 
ληνικό Δημόσιο - Υπουργείο Αγροτικής Ανάπτυξης και 
Τροφίμων, το οποίο αποδέχεται και βεβαιώνει ότι η ΑΤΕ 
δεν υποχρεούται σε σχετικό έλεγχο ή διασταύρωση των 
αρχείων. 

Μετά το τέλος των οριστικών πληρωμών, το Δημόσιο 
αναλαμβάνει να καταβάλει στην ΑΤΕ τυχόν διαφορές που 
θα προκύπτουν κατά την εκκαθάριση των δαπανών, συ¬ 
μπεριλαμβανομένων των αχρεωστήτως καταβληθέντων 
ποσών (δηλ. αυτών που δεν κατέστη εφικτό να επιστρα- 
φούν), λογιστικών διαφορών, διαφορών στρογγυλοποίη¬ 
σης, αντιλογισμού ή οποιωνδήποτε άλλων διαφορών που 
οφείλονται σε παραλείψεις, σε μη προσέλευση ή μη ανεύ- 

ρεση παραγωγών ή διαχειριστικά λάθη που δεν οφείλο¬ 
νται στην ΑΤΕ. 

Άρθρο 4ο 

Η διάρκεια της χρηματοδότησης θα είναι έξι (6) μηνών 
με έναρξη την ημερομηνία υπογραφής της παρούσας. 

Το Ελληνικό Δημόσιο έχει δικαίωμα εφάπαξ αποπληρω- 
μήςτου δανείου στη λήξη του ή τμηματικά μέχρι καιτη λή¬ 
ξη του. 

Η παραπάνω χρηματοδότηση θα επιβαρύνεται με κυ¬ 
μαινόμενο επιτόκιο, το οποίο θα είναι ίσο με το επιτόκιο 
εκτοκισμού διατραπεζικής αγοράς Ευπβοι· εξαμήνου, 
που ισχύει την ημέρα έναρξης περιόδου εκτοκισμού, 
όπως αυτό διαμορφώνεται δύο (2) εργάσιμες ημέρες 
πριν, πλέον περιθωρίου (τηαιτιίη) 0,13 %. Η χρονική βάση 
υπολογισμού των τόκων είναι ο λόγος των πραγματικών 
ημερών προς το έτος των 360 ημερών. Οι τόκοι είναι απαι¬ 
τητοί από το Ελληνικό Δημόσιο κατά τη λήξη της χρημα¬ 
τοδότησης. 

Εφάπαξ έξοδα εξέτασης και έγκρισης δανείου δεν θα 
εισπραχθούν. 

Η εξόφληση του κεφαλαίου της χρηματοδότησης θα γί¬ 
νει συμψηφιστικά μετά την πραγματοποίηση των οριστι¬ 
κών πληρωμών και σε κάθε περίπτωση μέχρι τη λήξη της 
διάρκειας της χρηματοδότησης. Η ΑΤΕ, τρεις (3) μήνες 
μετά τη χορήγηση θα μεταφέρει σε πίστωση του κεφα¬ 
λαίου της χρηματοδότησες τα ποσά των προκαταβολών 
που θα έχουν επανεισπραχθεί από τους παραγωγούς με¬ 
τά την καταβολή των οριστικώς δικαιούμενων ποσών. Η 
εργασία αυτή θα επαναλαμβάνεται κάθε μήνα για το υπό¬ 
λοιπο διάστημα μέχρι τη λήξη της χρηματοδότησης ή αν 
παραστεί ανάγκη και μετά τη λήξη της, έως την οριστική 
τακτοποίηση. 

Η Αγροτική Τράπεζα για την πραγματοποίηση των πλη¬ 
ρωμών της προκαταβολής θα προβαίνει σε διαδικασίες 
(πίστωση-δέσμευση λογαριασμών, παραλαβή δηλώσε- 
ων-αποδέσμευση λογαριασμών, επανείσπραξη προκατα¬ 
βολών, συμφωνίες τακτοποίησης προκαταβολών κ.ά.) για 


τις οποίες θα επιβαρύνεται με έξοδα. Τα παραπάνω έξο¬ 
δα που υπολογίζονται σε δυο (2) € για κάθε παραγωγό 
που περιλαμβάνεται στα μαγνητικά αρχεία που θα της 
σταλούν, καταβάλει στην ΑΤΕ το Ελληνικό Δημόσιο κατά 
τη λήξη της χρηματοδότησης. 

Σε περίπτωση καθυστέρησης πληρωμής των τόκων, 
των εξόδων ή του κεφαλαίου, θα οφείλεται τόκος υπερη¬ 
μερίας ίσος με το επιτόκιο που αναφέρεται στην παρού¬ 
σα σύμβαση προσαυξημένο κατά μία εκατοστιαία μονάδα 
( 1 %). 

Άρθρο 5ο 

Ρητά συμφωνείται ότι σε περίπτωση που κατά τη διάρ¬ 
κεια της χρηματοδότησης αλλάξουν οι όροι των υποχρε¬ 
ώσεων περί κεφαλαιακής επάρκειας των Τραπεζών για τα 
δάνεια προς το Ελληνικό Δημόσιο ή και τους Οργανι¬ 
σμούς, που δανείζονται με την Εγγύηση του Ελληνικού 
Δημοσίου, η Τράπεζα, αφού πρώτα ενημερώσει εγγρά- 
φως το Ελληνικό Δημόσιο, θα έχει δικαίωμα αναπροσαρ¬ 
μογής του περιθωρίου (πιατρίη) σε επίπεδο που να καλύ¬ 
πτει το επιπλέον κόστος που συνεπάγεται για την τράπε¬ 
ζα η αλλαγή αυτή. 

Άρθρο 6ο 

Η παρούσα σύμβαση διέπεται από τις διατάξεις του Κα¬ 
ταστατικού της Αγροτικής Τράπεζας της Ελλάδος (Νό¬ 
μος 4332/1929), που διατηρήθηκε σε ισχύ με το άρθρο 26 
του Ν. 1914/1990 και συντάχθηκε σε τέσσερα (4) όμοια 
αντίτυπα. Η σύμβαση αυτή θα δημοσιευθεί στην Εφημε¬ 
ρίδα της Κυβερνήσεως. 

ΟΙ ΣΥΜΒΑΛΛΟΜΕΝΟΙ 
ΓΙΑ ΤΟ ΕΛΛΗΝΙΚΟ ΔΗΜΟΣΙΟ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ Ο ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ ΕΥΑΓ. ΜΠΑΣΙΑΚΟΣ 

ΓΙΑ ΤΗΝ ΑΓΡΟΤΙΚΗ 
ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ 

ΔΗΜ. ΜΗΛΙΑΚΟΣ 

ΥΠΕΥΘΥΝΗ ΔΗΛΩΣΗ - ΑΝΕΚΚΛΗΤΗ ΕΝΤΟΛΗ ΚΑΙ 
ΠΛΗΡΕΞΟΥΣΙΟΤΗΤΑ - ΕΚΧΩΡΗΣΗ ΓΙΑ ΕΙΣΠΡΑΞΗ ΠΡΟΚΑΤΑΒΟΛΗΣ 

ΒΑΜΒΑΚΙΟΥ 2004 - 2005 


ΕΠΩΝΥΜΟ:.ΟΝΟΜΑ:. 

ΠΑΤΡΩΝΥΜΟ:.ΤΗΛ:. 

ΑΔΤ καιήΑΦΜ:. / .. 

ΔΗΜΟΣ Η ΚΟΙΝΟΤΗΤΑ:.ΝΟΜΟΣ:. 

ΚΑΤΑΘΕΤΙΚΟΣ ΑΟΙ7ΣΜΟΣ ΣΤΗΝ ΑΤΕ. 

(13 ψηφία όπιος δηλ. στη Αίτηση ενίσχυσης του παραγωγού) 

1. Με την παρούσα παρέχω την ανέκκλητη και ανεπιφύλακτη πληρεξουσιότητα 

προς την Αγροτική Τράπεζα της Ελλάδος (Κατάστημα ΑΤΕ........): 

α) να πιστώσει τον ως άνιο καταθετικό λογαριασμό μου που τηρώ στην ΑΤΕ με 

το ποσό της προκαταβολής βαμβακιού έναντι της οριστικώς δικαιούμενης 
πληρωμής περιόδου 2004-2005, σύμφωνα με τους όρους και τις προϋποθέσεις 
της πολιτείας και 

β) να πιστώσει τον ως άνω λογαριασμό μου με το οριστικώς δικαιούμενο ποσό 
της συνυπευθυνότητας και να αναλάβει δυνάμει της ανέκκλητης εντολής και 
πληρεξουσιότητας που παρέχω με την παρούσα, το ισόποσο της ως άνω 
προκαταβολής βαμβακιού και να το επιστρέφει στο λογαριασμό του 
Ελληνικού Δημοσίου από τον οποίο δόθηκε. 

2. Επίσης, δηλώνω ότι αποδέχομαι τον αντιλογισμό του ποσού της προκαταβολής σε 
περίπτωση τυχόν λάθους υπολογισμού ή λογιστικού λάθους των εντολέων της 
προκαταβολ.ής ή λόγω άλλων ενεργειών δικών μου ή συνδικαιούχων του 
λογαριασμού μου (π.χ κλείσιμο λογαριασμού, αλλαγή ονόματος, επωνύμου ή 
λογαριασμού). 1'ια τις ενέργειες αυτές εξουσιοδοτώ ανέκκλητα την ΑΤΕ να 
χρεώσει με το ισόποσο της προκαταβολής βαμβακιού τον ως άνω λογαριασμό 
μου ή σε περίπτωση που αυτός έκλεισε να χρεώσει άλλο λογαριασμό μου και να 
το επιστρέφει στο λογαριασμό του Ελληνικού Δημοσίου από τον οποίο δόθηκε. 

.2005 

(τόκος, ημερομηνία) 

Ο/Η ΥΠΕΥΘΥΝΑ ΔΙΙΛΩΝ/ΟΥΣΛ ΒΕΒΑΙΩΣΗ 

ΕΞΟΥΣΙΟΔΟΤΩΝ/ΟΥΣΑ & Βεβαιώνεται ότι ο έναντι δηλών και 

ΕΚΧΩΡΩΝ/ΟΥΣΑ εξουσιοδοτών υπέγραψε ενώπιον μας, 

ελέγχοντας και την ταυτοπροσωπία του. 


(Ονοματεπώνυμο, υπογραφή) (Ο Διευθυντής και ο αρμόδιος υπάλληλος ΑΤΕ 

ονοματεπώνυμο, υπογραφή) 

ΘΕΩΡΕΙΤΑΙ 

ΓΙΑ ΤΟ ΓΝΗΣΙΟ ΤΗΣ ΥΠΟΓΡΑΦΗΣ 
(ΜΟΝΟ σε περίπτωση μη προσέλευσης στην 
ΑΤΕ του δικαιούχου της προκαταβολής) 


(Υπογραφή, σφραγίδα αρμοδίου θεώρησης) 

















1218 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙΣ 

(2) 

Παροχή άδειας λειτουργίας στην Ανώνυμη Εταιρεία πα¬ 
ροχής υπηρεσιών διαμεσολάβησης στη μεταφορά κε¬ 
φαλαίων «ΕΑΜΑΝΕΤ ΗΕΕΕΑ3 Α.Ε. ΥΠΗΡΕΣΙΕΣ ΕΠΙ¬ 
ΚΑΙΡΗΣ ΟΙΚΟΝΟΜΙΚΗΣ ΠΛΗΡΟΦΟΡΗΣΗΣ». 

ΤΡΑΠΕΖΑ ΤΗΣ ΕΛΛΑΔΟΣ 

ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 194/23.3.2005, Θέμα 5) 

Αφού έλαβε υπόψη: 

α) τις διατάξεις του Καταστατικού της Τράπεζας της Ελ¬ 
λάδος και ειδικότερα το άρθρο 55Α, όπως ισχύει, 

β) τις διατάξεις του άρθρου 18 του Ν. 3148/2003 «Επι¬ 
χειρήσεις παροχής υπηρεσιών διαμεσολάβησης στη με¬ 
ταφορά κεφαλαίων», 

γ) την ΠΔ/ΤΕ 2536/4.2.2004 «Προϋποθέσεις παροχής 
άδειας λειτουργίας και κανόνες εποπτείας από την Τρά¬ 
πεζα της Ελλάδος των εταιρειών διαμεσολάβησης στη 
μεταφορά κεφαλαίων», 

δ) τα από 1.2.2005 και 15.3.2005 (ΑΠ 772 και 1896, αντί¬ 
στοιχα) έγγραφα της εταιρείας «ΕΑΜΑΝΕΤ ΗΕΕΕΑ5 Α.Ε. 
ΥΠΗΡΕΣΙΕΣ ΕΠΙΚΑΙΡΗΣ ΟΙΚΟΝΟΜΙΚΗΣ ΠΛΗΡΟΦΟ¬ 
ΡΗΣΗΣ» (η οποία παρέχει υπηρεσίες οικονομικής πληρο¬ 
φόρησης σε επιχειρήσεις χρηματοοικονομικών δραστη¬ 
ριοτήτων), μετά οποία υποβάλει τα απαιτούμενα δικαιο- 
λογητικά και ζητεί τη χορήγηση της σχετικής άδειας 
λειτουργίας, προκειμένου να δραστηριοποιηθεί και στον 
τομέα της παροχής υπηρεσιών διαμεσολάβησης στη με¬ 
ταφορά κεφαλαίων, 


ε) τις προβλέψεις του επιχειρηματικού σχεδίου της αι- 
τούσας ως προς την ανάπτυξη των εργασιών της, 
στ) το από 23.3.2005 (ΑΠ 529) σχετικό εισηγητικό ση¬ 
μείωμα της Διεύθυνσης Εποπτείας Πιστωτικού Συστήμα¬ 
τος της Τράπεζας της Ελλάδος,αποφάσισε τα εξής: 

1. Εγκρίνεται η παροχή άδειας λειτουργίας στην Ανώ¬ 
νυμη Εταιρεία παροχής υπηρεσιών διαμεσολάβησης στη 
μεταφορά κεφαλαίων «ΕΑΜΑΝΕΤ ΗΕΕΕΑ5 Α.Ε. ΥΠΗ¬ 
ΡΕΣΙΕΣ ΕΠΙΚΑΙΡΗΣ ΟΙΚΟΝΟΜΙΚΗΣ ΠΛΗΡΟΦΟΡΗΣΗΣ», 
η οποία θα διέπεται από τις διατάξεις της ΠΔ/ΤΕ 2536/ 
4.2.2004, υπό τον όρο ότι, πριν την έναρξη ισχύος της πα¬ 
ρούσας απόφασης, θα έχουν τεθεί σε πλήρη εφαρμογή 
τα μηχανογραφικά συστήματα οργάνωσης και πληροφο¬ 
ρικής της εν λόγω εταιρείας. 

2. Η ως άνω εταιρεία θα ενημερώνει εγκαίρως την Τρά- 
πεζα της Ελλάδος για τυχόν αποκλίσεις των ασκούμενων 
δραστηριοτήτων της από τις αναφερόμενες στο επιχει¬ 
ρηματικό της σχέδιο. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο Πρόεδρος 

Τ α Μέλη Ο Γ ραμματέας 

Ακριβές αντίγραφο, 

Αθήνα, 19 Απριλίου 2005 
Ο Γ ραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




